Tiener beseer toe skaap op hom valFoto: Mourne Mountain Rescue Team ŉ Tiener van Ierland is beseer toe hy in die Mourne-bergreeks in County Down gestap en ŉ skaap skielik op hom geval het. Die seun het saam met vriende naby Hares Gap gaan stap toe hy skielik getref is deur ŉ skaap wat van ŉ nabygeleë hoogte afgespring het. Mourne Mountain Rescue Team is na die toneel ontbied en die tiener aangetref met moontlike beserings aan sy kop, nek, rug, maag en bene. Hy is met ŉ draagbaar van die berg verwyder en na ŉ hospitaal geneem vir behandeling. Die skaap is vermoedelik ongedeerd en het sonder enige hulp die gebied verlaat.